# Επίσημη Εφημερίδα C 65A/25 Φ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 65A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος25 Φεβρουαρίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 65A

Έκδοση στην ελληνική γλώσσα

Ανακοινώσεις και Πληροφορίες

64ό έτος25 Φεβρουαρίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2021/C 65 A/01 | Μεταφραστικό Κέντρο των Οργάνων της Ευρωπαϊκής Ένωσης (Λουξεμβούργο) — Προκήρυξη κενής θέσης διευθυντή/διευθύντριας — (Έκτακτος/-η υπάλληλος — Βαθμός AD 14) — COM/2021/20056 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2021/C 65 A/01

Μεταφραστικό Κέντρο των Οργάνων της Ευρωπαϊκής Ένωσης (Λουξεμβούργο) — Προκήρυξη κενής θέσης διευθυντή/διευθύντριας — (Έκτακτος/-η υπάλληλος — Βαθμός AD 14) — COM/2021/20056

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 25.2.2021 | EL | Επίσημη Εφημερίδα της Ευρωπαϊκής Ένωσης | CA 65/1 |
| --- | --- | --- | --- |

25.2.2021

EL

Επίσημη Εφημερίδα της Ευρωπαϊκής Ένωσης

CA 65/1

---

Μεταφραστικό Κέντρο των Οργάνων της Ευρωπαϊκής Ένωσης (Λουξεμβούργο)

Προκήρυξη κενής θέσης διευθυντή/διευθύντριας

(Έκτακτος/-η υπάλληλος — Βαθμός AD 14)

COM/2021/20056

(2021/C 65 A/01)

Ποιοι είμαστε

Το Μεταφραστικό Κέντρο των Οργάνων της Ευρωπαϊκής Ένωσης (στο εξής: Κέντρο) είναι οργανισμός της Ευρωπαϊκής Ένωσης (ΕΕ), με έδρα το Λουξεμβούργο. Ιδρύθηκε το 1994 με τον κανονισμό (ΕΚ) αριθ. 2965/94 του Συμβουλίου (1), ο οποίος τροποποιήθηκε με τον κανονισμό (ΕΚ) αριθ. 2610/95 (2) το 1995 και τον κανονισμό (ΕΚ) αριθ. 1645/2003 (3) το 2003. Το Κέντρο έχει ως αποστολή να παρέχει μεταφραστικές υπηρεσίες στους άλλους αποκεντρωμένους οργανισμούς της Ευρωπαϊκής Ένωσης. Παρέχει και χρεώνει τις υπηρεσίες αυτές με βάση συμφωνία συνεργασίας την οποία υπογράφει με κάθε πελάτη. Σήμερα, το Κέντρο μεταφράζει για περισσότερα από 60 θεσμικά και λοιπά όργανα και οργανισμούς της ΕΕ.

Η δεύτερη αποστολή του Κέντρου είναι να συμμετέχει ενεργά στη συνεργασία μεταξύ των μεταφραστικών υπηρεσιών της ΕΕ. Αυτή η διοργανική συνεργασία έχει ως στόχο τον εξορθολογισμό των μεθόδων εργασίας, την εναρμόνιση των διαδικασιών και τη συνολική εξοικονόμηση πόρων στον τομέα της μετάφρασης στην ΕΕ. Στα επόμενα χρόνια, το Κέντρο θα συνεχίσει να υλοποιεί τη στρατηγική του για τον ψηφιακό μετασχηματισμό του.

Το Κέντρο απασχολεί σήμερα περίπου 200 υπαλλήλους και έχει ετήσιο προϋπολογισμό ύψους 47 εκατομμυρίων ευρώ περίπου.

Το Κέντρο έχει ως στόχο να παρέχει υπηρεσίες υψηλής ποιότητας και να αναπτύσσει στενές σχέσεις συνεργασίας με τους πελάτες προκειμένου να συμβάλλει αποτελεσματικά στην κάλυψη των μεταφραστικών αναγκών των πελατών του, συνεισφέροντας έτσι στην εφαρμογή του στρατηγικού πλαισίου της ΕΕ για την πολυγλωσσία. Το Κέντρο είναι για τους πελάτες του ένας μοναδικός, αξιόπιστος εταίρος, ο οποίος προσφέρει πληθώρα γλωσσικών υπηρεσιών που καλύπτουν όλους τους συνδυασμούς γλωσσών της ΕΕ.

Περισσότερες πληροφορίες για το Κέντρο και το έργο του διατίθενται στη διεύθυνση: http://www.cdt.europa.eu.

Τι προτείνουμε:

Ο/Η διευθυντής/διευθύντρια είναι ο/η νόμιμος/-η εκπρόσωπος του Κέντρου και λογοδοτεί στο διοικητικό συμβούλιο.

Ο ρόλος και τα καθήκοντα του/της διευθυντή/διευθύντριας περιλαμβάνουν τα ακόλουθα:

| — | διοίκηση του Κέντρου, σύμφωνα με τις κατευθυντήριες γραμμές και τις αποφάσεις του διοικητικού συμβουλίου και τις ισχύουσες εφαρμοστέες νομικές πράξεις, |
| --- | --- |

—

διοίκηση του Κέντρου, σύμφωνα με τις κατευθυντήριες γραμμές και τις αποφάσεις του διοικητικού συμβουλίου και τις ισχύουσες εφαρμοστέες νομικές πράξεις,

| — | εκπόνηση της στρατηγικής και των προγραμμάτων εργασίας του Κέντρου και ενημέρωση του διοικητικού συμβουλίου για την εφαρμογή τους μέσω των ετήσιων εκθέσεων δραστηριοτήτων και άλλων μέσων υποβολής στοιχείων, |
| --- | --- |

—

εκπόνηση της στρατηγικής και των προγραμμάτων εργασίας του Κέντρου και ενημέρωση του διοικητικού συμβουλίου για την εφαρμογή τους μέσω των ετήσιων εκθέσεων δραστηριοτήτων και άλλων μέσων υποβολής στοιχείων,

| — | ανάληψη της γενικής ευθύνης για τη συνολική εκτέλεση των καθηκόντων που έχουν ανατεθεί στο Κέντρο, στα οποία περιλαμβάνεται η εποπτεία της ποιότητας των συστημάτων εσωτερικού ελέγχου και διαχείρισης του Κέντρου, |
| --- | --- |

—

ανάληψη της γενικής ευθύνης για τη συνολική εκτέλεση των καθηκόντων που έχουν ανατεθεί στο Κέντρο, στα οποία περιλαμβάνεται η εποπτεία της ποιότητας των συστημάτων εσωτερικού ελέγχου και διαχείρισης του Κέντρου,

| — | ανάληψη της γενικής ευθύνης για τη διαχείριση του προσωπικού του Κέντρου και προώθηση θετικού ομαδικού πνεύματος και καλού εργασιακού περιβάλλοντος, |
| --- | --- |

—

ανάληψη της γενικής ευθύνης για τη διαχείριση του προσωπικού του Κέντρου και προώθηση θετικού ομαδικού πνεύματος και καλού εργασιακού περιβάλλοντος,

| — | κατάρτιση και εκτέλεση του προϋπολογισμού του Κέντρου και εξασφάλιση της αποτελεσματικής διαχείρισής του, σύμφωνα με τους κανόνες της χρηστής δημοσιονομικής διαχείρισης, |
| --- | --- |

—

κατάρτιση και εκτέλεση του προϋπολογισμού του Κέντρου και εξασφάλιση της αποτελεσματικής διαχείρισής του, σύμφωνα με τους κανόνες της χρηστής δημοσιονομικής διαχείρισης,

| — | ανάληψη της γενικής ευθύνης για τα οικονομικά ζητήματα του Κέντρου που περιλαμβάνουν, μεταξύ άλλων, τους οριστικούς λογαριασμούς και τις αποφάσεις χρηματοδότησης, |
| --- | --- |

—

ανάληψη της γενικής ευθύνης για τα οικονομικά ζητήματα του Κέντρου που περιλαμβάνουν, μεταξύ άλλων, τους οριστικούς λογαριασμούς και τις αποφάσεις χρηματοδότησης,

| — | υλοποίηση του μετασχηματισμού του Κέντρου με γνώμονα την τεχνολογία και με βάση τις τελευταίες τεχνολογικές εξελίξεις στον τομέα της μετάφρασης, |
| --- | --- |

—

υλοποίηση του μετασχηματισμού του Κέντρου με γνώμονα την τεχνολογία και με βάση τις τελευταίες τεχνολογικές εξελίξεις στον τομέα της μετάφρασης,

| — | εκπροσώπηση του Κέντρου στο πλαίσιο της διοργανικής και διεθνούς συνεργασίας και της επικοινωνίας με το κοινό σχετικά με όλα τα θέματα που εμπίπτουν στις αρμοδιότητες του Κέντρου. |
| --- | --- |

—

εκπροσώπηση του Κέντρου στο πλαίσιο της διοργανικής και διεθνούς συνεργασίας και της επικοινωνίας με το κοινό σχετικά με όλα τα θέματα που εμπίπτουν στις αρμοδιότητες του Κέντρου.

Τι αναζητούμε (κριτήρια επιλογής)

Ο/Η ιδανικός/-ή υποψήφιος/-α θα είναι δυναμικός/-ή, υψηλού επιπέδου επαγγελματίας που θα πρέπει να πληροί τα εξής κριτήρια επιλογής:

| α) | να διαθέτει διοικητική πείρα, και ιδίως:






  — | αποδεδειγμένη ικανότητα να διοικεί μεγάλο οργανισμό, τόσο σε στρατηγικό όσο και σε επιχειρησιακό διοικητικό επίπεδο, |
| --- | --- | --- |

α)

να διαθέτει διοικητική πείρα, και ιδίως:

—

αποδεδειγμένη ικανότητα να διοικεί μεγάλο οργανισμό, τόσο σε στρατηγικό όσο και σε επιχειρησιακό διοικητικό επίπεδο,

| — | άριστη ικανότητα να ηγείται και να ενθαρρύνει πολυμελή ομάδα σε πολυπολιτισμικό και πολυγλωσσικό περιβάλλον, |
| --- | --- |

—

άριστη ικανότητα να ηγείται και να ενθαρρύνει πολυμελή ομάδα σε πολυπολιτισμικό και πολυγλωσσικό περιβάλλον,

| — | πρακτική πείρα στη διαχείριση δημοσιονομικών, χρηματοδοτικών και ανθρώπινων πόρων σε εθνικό, ευρωπαϊκό και/ή διεθνές πλαίσιο, |
| --- | --- |

—

πρακτική πείρα στη διαχείριση δημοσιονομικών, χρηματοδοτικών και ανθρώπινων πόρων σε εθνικό, ευρωπαϊκό και/ή διεθνές πλαίσιο,

| β) | Τεχνικές γνώσεις και πείρα, και ιδίως:






  — | ικανότητα να συνεργάζεται και να διαπραγματεύεται στο υψηλότερο διοικητικό επίπεδο με τα θεσμικά και λοιπά όργανα και οργανισμούς της ΕΕ, καθώς και με τις δημόσιες αρχές, |
| --- | --- | --- |

β)

Τεχνικές γνώσεις και πείρα, και ιδίως:

—

ικανότητα να συνεργάζεται και να διαπραγματεύεται στο υψηλότερο διοικητικό επίπεδο με τα θεσμικά και λοιπά όργανα και οργανισμούς της ΕΕ, καθώς και με τις δημόσιες αρχές,

| — | άριστη γνώση των θεσμικών οργάνων της ΕΕ και του τρόπου λειτουργίας και συνεργασίας τους και άριστη γνώση των διοικητικών και οικονομικών διαδικασιών της ΕΕ, καθώς επίσης των πολιτικών και των διεθνών δραστηριοτήτων της ΕΕ που έχουν σχέση με τις δραστηριότητες του Κέντρου, |
| --- | --- |

—

άριστη γνώση των θεσμικών οργάνων της ΕΕ και του τρόπου λειτουργίας και συνεργασίας τους και άριστη γνώση των διοικητικών και οικονομικών διαδικασιών της ΕΕ, καθώς επίσης των πολιτικών και των διεθνών δραστηριοτήτων της ΕΕ που έχουν σχέση με τις δραστηριότητες του Κέντρου,

| γ) | Επικοινωνιακές/διαπραγματευτικές δεξιότητες, και ιδίως:






  — | ικανότητα αποτελεσματικής επικοινωνίας με το κοινό και συνεργασίας με τα ενδιαφερόμενα μέρη (ευρωπαϊκές, διεθνείς, εθνικές και τοπικές αρχές, διεθνείς οργανισμούς κ.λπ.), |
| --- | --- | --- |

γ)

Επικοινωνιακές/διαπραγματευτικές δεξιότητες, και ιδίως:

—

ικανότητα αποτελεσματικής επικοινωνίας με το κοινό και συνεργασίας με τα ενδιαφερόμενα μέρη (ευρωπαϊκές, διεθνείς, εθνικές και τοπικές αρχές, διεθνείς οργανισμούς κ.λπ.),

| — | εξαιρετικές ικανότητες γραπτής και προφορικής επικοινωνίας, καθώς και διαπραγμάτευσης, |
| --- | --- |

—

εξαιρετικές ικανότητες γραπτής και προφορικής επικοινωνίας, καθώς και διαπραγμάτευσης,

| — | πολύ σημαντικό μέρος των καθηκόντων του/της διευθυντή/διευθύντριας είναι η εκπροσώπηση του Κέντρου σε διεθνή φόρουμ και η συνεργασία του/της με τα ενδιαφερόμενα μέρη σε διεθνές πλαίσιο, όπου απαιτείται η καλή προφορική και γραπτή γνώση της αγγλικής ή της γαλλικής γλώσσας. Προκειμένου να είναι σε θέση να αναλάβει αμέσως τα διευθυντικά του/της καθήκοντα, ο/η κατάλληλος/-η υποψήφιος/-α πρέπει να διαθέτει ευχέρεια σε τουλάχιστον μία από τις δύο αυτές γλώσσες. |
| --- | --- |

—

πολύ σημαντικό μέρος των καθηκόντων του/της διευθυντή/διευθύντριας είναι η εκπροσώπηση του Κέντρου σε διεθνή φόρουμ και η συνεργασία του/της με τα ενδιαφερόμενα μέρη σε διεθνές πλαίσιο, όπου απαιτείται η καλή προφορική και γραπτή γνώση της αγγλικής ή της γαλλικής γλώσσας. Προκειμένου να είναι σε θέση να αναλάβει αμέσως τα διευθυντικά του/της καθήκοντα, ο/η κατάλληλος/-η υποψήφιος/-α πρέπει να διαθέτει ευχέρεια σε τουλάχιστον μία από τις δύο αυτές γλώσσες.

| δ) | Πρόσθετα προσόντα:






  — | επαγγελματικές επαφές στον γλωσσικό τομέα. |
| --- | --- | --- |

δ)

Πρόσθετα προσόντα:

—

επαγγελματικές επαφές στον γλωσσικό τομέα.

Ο/Η υποψήφιος/-α που θα επιλεγεί θα πρέπει να κατέχει ή να είναι σε θέση να αποκτήσει έγκυρη πιστοποίηση διαβάθμισης ασφαλείας από την εθνική αρχή ασφάλειας της χώρας του/της. Η προσωπική διαβάθμιση ασφαλείας είναι διοικητική απόφαση η οποία εκδίδεται μετά την ολοκλήρωση σχετικού ελέγχου ασφάλειας που διενεργείται από την αρμόδια εθνική αρχή ασφάλειας του/της ενδιαφερομένου/-ης, σύμφωνα με τους ισχύοντες εθνικούς νόμους και κανονισμούς, και πιστοποιεί ότι ένα πρόσωπο μπορεί να αποκτά πρόσβαση σε διαβαθμισμένες πληροφορίες έως ένα συγκεκριμένο επίπεδο. (Πρέπει να σημειωθεί ότι η αναγκαία διαδικασία για την απόκτηση διαβάθμισης ασφαλείας μπορεί να κινηθεί μόνο βάσει αιτήματος του εργοδότη και όχι του/της υποψηφίου/-ας).

Απαραίτητα προσόντα των υποψηφίων (κριτήρια επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνον εφόσον πληρούν τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής,

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (4) μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να είναι σε τομέα σχετικό με την παρούσα θέση. |
| --- | --- |

—

Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (4) μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να είναι σε τομέα σχετικό με την παρούσα θέση.

| — | Διοικητική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διοικητική θέση (5). |
| --- | --- |

—

Διοικητική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διοικητική θέση (5).

| — | Γλώσσες: οι υποψήφιοι/-ες πρέπει να διαθέτουν σε βάθος γνώση μίας από τις επίσημες γλώσσες της Ευρωπαϊκής Ένωσης (6) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της/των συνέντευξης/-εων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτό, η συνέντευξη ή μέρος της συνέντευξης ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: οι υποψήφιοι/-ες πρέπει να διαθέτουν σε βάθος γνώση μίας από τις επίσημες γλώσσες της Ευρωπαϊκής Ένωσης (6) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της/των συνέντευξης/-εων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτό, η συνέντευξη ή μέρος της συνέντευξης ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: οι υποψήφιοι/-ες πρέπει να είναι σε θέση να συμπληρώσουν, κατά τη λήξη της προθεσμίας υποβολής των αιτήσεων, την πλήρη πενταετή θητεία προτού φτάσουν στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος συμπληρώνει το 66ο έτος της ηλικίας του/της (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (7)). |
| --- | --- |

—

Όριο ηλικίας: οι υποψήφιοι/-ες πρέπει να είναι σε θέση να συμπληρώσουν, κατά τη λήξη της προθεσμίας υποβολής των αιτήσεων, την πλήρη πενταετή θητεία προτού φτάσουν στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος συμπληρώνει το 66ο έτος της ηλικίας του/της (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (7)).

Επιπλέον, οι υποψήφιοι πρέπει να έχουν εκπληρώσει τις τυχόν στρατιωτικές τους υποχρεώσεις σύμφωνα με τη σχετική νομοθεσία· πρέπει επίσης να παρέχουν τα εχέγγυα ήθους που απαιτούνται για την άσκηση των καθηκόντων τους και να είναι σωματικά ικανοί/-ές για την άσκηση των καθηκόντων τους.

Επιλογή και διορισμός

Ο/Η διευθυντής/διευθύντρια διορίζεται από το διοικητικό συμβούλιο, βάσει καταλόγου προεπιλογής υποψηφίων τον οποίο καταρτίζει η Ευρωπαϊκή Επιτροπή.

Για την κατάρτιση του καταλόγου των επικρατέστερων υποψηφίων, η Ευρωπαϊκή Επιτροπή διοργανώνει επιλογή σύμφωνα με τις οικείες διαδικασίες επιλογής και πρόσληψης (βλέπε το έγγραφο σχετικά με την πολιτική όσον αφορά τους ανώτερους υπαλλήλους — Document on Senior Officials Policy (8)).

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η επιτροπή αυτή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψηφίους/-ες που υπερέχουν σε προσόντα με γνώμονα τα προαναφερθέντα κριτήρια επιλογής, οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές η επιτροπή προεπιλογής συντάσσει τα πορίσματά της και προτείνει κατάλογο υποψηφίων για περαιτέρω συνεντεύξεις με τη συμβουλευτική επιτροπή διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα πορίσματα της επιτροπής προεπιλογής και αποφασίζει ποιοι/ποιες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Η ΣΕΔ, λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, καταρτίζει κατάλογο των επικρατέστερων υποψηφίων τους/τις οποίους/-ες θεωρεί κατάλληλους/-ες για την άσκηση των καθηκόντων διευθυντή/διευθύντριας του Κέντρου.

Οι υποψήφιοι/-ες που θα προεπιλεγούν από τη ΣΕΔ θα κληθούν κατόπιν σε συνέντευξη με τα μέλη της Γενικής Διεύθυνσης (ΓΔ) της Επιτροπής που είναι αρμόδια για τις σχέσεις με το Κέντρο (9).

Μετά το τέλος των συνεντεύξεων, η Ευρωπαϊκή Επιτροπή εγκρίνει τον κατάλογο προεπιλογής των επικρατέστερων υποψηφίων, ο οποίος θα υποβληθεί στο διοικητικό συμβούλιο του Κέντρου. Το διοικητικό συμβούλιο μπορεί να αποφασίσει να καλέσει σε συνέντευξη τους/τις υποψήφιους/-ες, που περιλαμβάνονται στον κατάλογο επικρατέστερων υποψηφίων της Επιτροπής, προτού διορίσει έναν απ’ αυτούς/αυτές στη θέση του/της διευθυντή/διευθύντριας. Η συμπερίληψη στον εν λόγω κατάλογο επικρατέστερων υποψηφίων δεν εξασφαλίζει διορισμό.

Οι υποψήφιοι/-ες ενδέχεται να κληθούν και σε άλλες συνεντεύξεις και/ή δοκιμασίες, πέραν εκείνων που αναφέρονται ανωτέρω. Επίσης, ενδέχεται να κληθούν να προβούν σε δήλωση ενώπιον της/των αρμόδιας/-ων επιτροπής/-ών του Ευρωπαϊκού Κοινοβουλίου.

Μέχρι να χορηγηθεί η προσωπική διαβάθμιση ασφαλείας από το οικείο κράτος μέλος και να ολοκληρωθεί η διαδικασία της απόκτησης διαβάθμισης ασφαλείας με τη νομικά απαιτούμενη ενημέρωση από τη Διεύθυνση Ασφάλειας της Ευρωπαϊκής Επιτροπής, ο/η υποψήφιος/-α δεν θα μπορεί να έχει πρόσβαση στις διαβαθμισμένες πληροφορίες της ΕΕ (ΔΠΕΕ) στο επίπεδο «CONFIDENTIEL UE/EU CONFIDENTIAL» ή ανώτερο, ούτε να παρίσταται σε συνεδριάσεις κατά τις οποίες συζητούνται τέτοιου είδους ΔΠΕΕ.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν προς το συμφέρον τόσο των υποψηφίων όσο και του Κέντρου, η διαδικασία επιλογής θα πραγματοποιηθεί αποκλειστικά στην αγγλική και/ή στη γαλλική γλώσσα (10).

Ισότητα ευκαιριών

Η Ευρωπαϊκή Επιτροπή και το Κέντρο εφαρμόζουν πολιτική ίσων ευκαιριών και απαγόρευσης των διακρίσεων σύμφωνα με το άρθρο 1δ του κανονισμού υπηρεσιακής κατάστασης (11).

Δεδομένης της χαμηλής εκπροσώπησης των γυναικών σε διευθυντικές θέσεις, οι αιτήσεις από γυναίκες είναι ιδιαίτερα ευπρόσδεκτες.

Όροι εργασίας

Οι μισθοί και οι όροι απασχόλησης είναι αυτοί που προβλέπονται στο καθεστώς που εφαρμόζεται επί του λοιπού προσωπικού της Ευρωπαϊκής Ένωσης.

Ο/Η επιτυχών/-ούσα υποψήφιος/-α θα προσληφθεί από το Κέντρο ως έκτακτος/-η υπάλληλος στον βαθμό AD 14. Θα καταταχθεί, ανάλογα με τον χρόνο της επαγγελματικής του/της πείρας, στο κλιμάκιο 1 ή στο κλιμάκιο 2 του βαθμού αυτού.

Ο/Η επιτυχών/-ούσα υποψήφιος/-α θα προσληφθεί για αρχική θητεία διάρκειας πέντε ετών, η οποία μπορεί να παραταθεί για μέγιστο χρονικό διάστημα πέντε ετών σύμφωνα με τον κανονισμό για τη δημιουργία του Κέντρου, όπως θα ισχύει κατά τη στιγμή της χορήγησης της παράτασης.

Οι υποψήφιοι/-ες πρέπει να γνωρίζουν ότι ο κανονισμός υπηρεσιακής κατάστασης της ΕΕ απαιτεί από όλους/-ες τους/τις νεοπροσληφθέντες/-φθείσες υπαλλήλους να ολοκληρώσουν επιτυχώς περίοδο δοκιμασίας διάρκειας εννέα μηνών.

Ο τόπος υπηρεσίας είναι το Λουξεμβούργο, όπου έχει την έδρα του το Κέντρο.

Ανεξαρτησία και δήλωση συμφερόντων

Ο/Η διευθυντής/διευθύντρια θα κληθεί να προβεί σε δήλωση με την οποία δεσμεύεται να ενεργεί με αμεροληψία υπέρ του δημόσιου συμφέροντος, καθώς και δήλωση σχετικά με τυχόν συμφέροντα τα οποία μπορεί να θεωρηθεί ότι θίγουν την ανεξαρτησία του/της.

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις απαιτήσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων και την επαγγελματική πείρα υψηλού επιπέδου, καθώς και τις γλωσσικές ικανότητες που απαιτούνται. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε ισχύουσα διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για οποιαδήποτε τυχόν αλλαγή της διεύθυνσής σας ηλεκτρονικού ταχυδρομείου.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που θα επιβεβαιώνει ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν είναι εφικτή η παρακολούθηση της αιτήσής σας μέσω του διαδικτύου. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίσετε τεχνικά προβλήματα, παρακαλείστε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία

Η προθεσμία για την εγγραφή σας λήγει στις 25 Μαρτίου 2021, 12.00 το μεσημέρι, ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η εμπρόθεσμη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Εκπρόθεσμες αιτήσεις εγγραφής δεν γίνονται δεκτές.

Σημαντικές πληροφορίες για τους/τις υποψηφίους/-ες

Υπενθυμίζεται στους/στις υποψηφίους/-ες ότι οι εργασίες των διάφορων επιτροπών επιλογής είναι απόρρητες. Απαγορεύεται στους/στις υποψηφίους/-ες και σε κάθε τρίτο που ενεργεί για λογαριασμό υποψηφίου/-ας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (12). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων .

---

(1)  ΕΕ L 314 της 7.12.1994, σ. 1.

(2)  ΕΕ L 268 της 10.11.1995, σ. 1.

(3)  ΕΕ L 245 της 29.9.2003, σ. 13.

(4)  Η επαγγελματική πείρα λαμβάνεται υπόψη μόνο αν αντιστοιχεί σε πραγματική εργασιακή σχέση που ορίζεται ως πραγματική, γνήσια εργασία, η οποία παρέχεται επ’ αμοιβή και με την ιδιότητα του μισθωτού (κάθε είδος σύμβασης) ή του παρόχου υπηρεσίας. Οι επαγγελματικές δραστηριότητες που ασκούνται υπό καθεστώς μερικής απασχόλησης υπολογίζονται αναλογικά, με βάση το πιστοποιημένο ποσοστό των ωρών εργασίας πλήρους απασχόλησης. Η άδεια μητρότητας/γονική άδεια/άδεια υιοθεσίας λαμβάνεται υπόψη αν εντάσσεται στο πλαίσιο σύμβασης εργασίας. Τα διδακτορικά εξομοιώνονται με επαγγελματική πείρα, ακόμη και όταν δεν είναι αμειβόμενα, αλλά για διάστημα τριών ετών κατ’ ανώτατο όριο, υπό την προϋπόθεση ότι έχουν ολοκληρωθεί επιτυχώς. Κάθε χρονικό διάστημα υπολογίζεται μία μόνο φορά.

(5)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν διοικητική πείρα, τα ακόλουθα: 1) τον τίτλο που είχαν και τα καθήκοντα που άσκησαν στις διευθυντικές θέσεις που κατείχαν· 2) τον αριθμό υπαλλήλων τους οποίους διοικούσαν στις θέσεις αυτές· 3) το ύψος του προϋπολογισμού που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομολόγων τους στην ίδια βαθμίδα ιεραρχίας.

(6)  https://europa.eu/european-union/about-eu/eu-languages_el

(7)  https://eur-lex.europa.eu/legal-content/EL/TXT/PDF/?uri=CELEX:01962R0031-20210101

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_el.pdf

(9)  Εκτός αν το οικείο μέλος της Επιτροπής έχει αναθέσει το καθήκον αυτό σε άλλο μέλος της Επιτροπής, σύμφωνα με την απόφαση της 5ης Δεκεμβρίου 2007 [PV (2007) 1811] της Επιτροπής.

(10)  Οι επιτροπές επιλογής θα φροντίσουν να μη δοθεί αδικαιολόγητο πλεονέκτημα στους/στις υποψηφίους/-ες που έχουν κάποια από τις γλώσσες αυτές ως μητρική.

(11)  https://eur-lex.europa.eu/legal-content/EL/TXT/PDF/?uri=CELEX:01962R0031-20210101

(12)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---